Gréja Almunge

Gréja Almunge Church (basa Swèdhen: Almunge kyrka) iku gréja Lutheran ing Almunge ing Kabupatèn Uppsala County, Swèdhen. Gréja iki nduwé asosiasi karo Kabiskopan Agung Uppsala saka Gréja Swèdhen Sujarah lan arsitèktur Sujarah Gréja Almunge iku rada kabur; katoné gréja iki dibangun antara taun 1250 nganti 1350. Téras gréja iku tambahan, bokmanawa dibangun ing abad kaping 15. Ing abad sing padha iki, gréjané uga dibangun ulang ing jero lan diwènèhi kubah bata, lan dipaèsi mawa lukisan témbok mawa gagragé sang juru lukis Albertus Pictor (udakara 1440-1509). Gréja iki banjur dijembaraké ing abad kaping 17 mawa papan panggonan kur sing saiki katon lan panyangga ing jaba (buttress). Nalika jaman iki lukisané kabèh ditutupi labur, nanging ditemokaké manèh lan diilangi laburé ing taun 1911. Cendhéla anyar ditambahi lan sing lawas digedhèkaké salawasé abad kaping 19. Fasad orgen iku digawé ing gagrag néoklasik lan didhésain ing taun 1834 déning sang arsitèk Carl Gustaf Blom Carlsson (1799-1868). Déné mèbel gréjané, bak baptis asalé saka abad tengahan. Altar lan mimbar gréja asalé saka awal abad kaping 18. Loro-loroné dipatrapi rerengga emas barok déning juru ukir Jerman-Swèdhen Burchard Precht (1651-1738). Gladri Gladri gréja Albert Pictor utawa bèngkèlé Réferènsi Pranala njaba (ing basa Swèdhen) Situs resmi